Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 526

3. A szakmai vizsgán számon kérhetõ feladatok a szint megjelölésével A könyv- és papírrestaurátor legyen képes ismertetni és értelmezni: — az egyes korszakok mûvészetének és a mûvészettörténeti stílusoknak jellemzõ jegyeit az egyetemes — elsõsorban európai és magyar képzõmûvészet és építészet alkotásainak bemutatásával, — az európai írás történetének jelentõs állomásait és a nyomdászat történetének fontos technikai, tipográfiai és könyvtörténeti jellemzõit, az európai könyvkultúra történetének részeként, — az európai könyvkötési és könyvdíszítési technikák történetét összefüggésben a könyvkötések díszítésének stílustörténetével, — a kézi és sokszorosított grafikák készítésének technikáját, — a restaurálandó és a restaurálás során felhasznált anyagok készítésének történetét, az anyagok jellemzõ tulajdonságait, vizsgálatuk módszereit és felhasználásuk területeit, — a könyvtári, levéltári és múzeumi papír- és pergamenalapú dokumentumokat károsító fizikai, kémiai és biológiai tényezõk mibenlétét, hatásuk fõ jellemzõit, a károsodások jellegét, valamint a károsodások megelõzésének lehetõségeit és módszereit, — a papír- és könyvrestaurálás/konzerválás során alkalmazott etikai alapelveket, kezelési módszereket és technikákat a papír, a pergamen, az író- és festékanyagok, a bõr, a könyvkötések textilanyaga, a fa, a könyvkötéseken lévõ fémek, az iratokon lévõ pecsétek, a fényképészeti anyagok, valamint a könyvek és más papír/pergamenalapú mûtárgyak egésze tekintetében. A könyv- és papírrestaurátor legyen képes: — megítélni és kiválasztani az egyes esetekben alkalmazható konzerválási és restaurálási anyagokat és eljárásokat, — felelõsséggel dönteni a megelõzés és a restaurálás során alkalmazandó módszerekrõl, megoldásokról, — felmérni az állomány állapotát, meghatározott ismérvek alapján, — elvégezni a gyûjtemények raktáraiban és kiállító termeiben a környezeti paraméterek (levegõ hõmérséklete, páratartalma, a fény erõssége) mérését, valamint felmérni és értékelni a raktárak általános körülményeit (tisztaság, az állomány elhelyezésének és kezelésének módja, színvonala), — javaslatot készíteni az állomány állapotának javítására és további károsodásának megelõzésére vagy csökkentésére, — elvégezni a restaurálás elõtt a papír, a pergamen, bõr, ragasztók, valamint egyes tinták, festékek és fémek anyagvizsgálatát és a restaurálandó tárgy állapotának felmérését, a károsodások okainak megállapítását, — elkészíteni a restaurálandó tárgy állapotát leíró és — rajzokkal, fényképekkel — illusztráló dokumentációt, amely az anyagvizsgálatok eredményeit és a restaurálási tervet is tartalmazza, — megbecsülni a restaurálás várható idõtartamát és költségét, — biztonságosan használni mindazokat az eszközöket, szerszámokat, gépeket, berendezéseket, mûszereket és anyagokat, amelyek a könyvek, papír- és pergamenalapú dokumentumok és mûtárgyak károsodásának megelõzéséhez, konzerválásához és restaurálásához szükségesek, 2004/46. szám — elvégezni a restaurálási tervben meghatározott restauráló/konzerváló kezeléseket (fertõtlenítés, a könyvtest szétbontása, a papír/pergamen száraz tisztítása, az író- és festékanyagok rögzítése, nedves tisztítás, folttisztítás, fehérítés, savak közömbösítése, a papír/pergamen sérüléseinek, hiányainak javítása és kiegészítése, a papír/pergamen szükség szerinti megerõsítése, a könyvtest elkészítése, a könyvkötés elkészítése, az eredeti kötés maradványainak visszahelyezése, sérült könyvkötés helyreállítása, tárolóeszköz készítése), — megtervezni egy restaurálandó mûhely berendezését és felszerelését, — tudja a gyakorlatban alkalmazni a történeti, mûvészettörténeti, kémiai, anyagismereti, készítéstechnikai, rajzi, konzerválás-restaurálás elméleti ismereteket. Legyen képes a könyvek, egylapos dokumentumok, grafikák, fényképészeti anyagok és papíralapú, háromdimenziós tárgyak anyagvizsgálatának elvégzésére, dokumentációjuk elkészítésére konzerválásuk/restaurálásuk során. Mûvészettörténet-mûvelõdéstörténet — A túlvilágkép és halottkultúra az ókori kultúrákban. Az egyházi és a világi hatalom megjelenési módozatai az ókori kultúrák építészetében. — Az ünnepek és a hétköznapok megörökítése a görög és a római mûvészetben. — A katolikus egyház szakrális terei a kereszténység korai idõszakában. A szakrális tér mint a kor tükre. — A társadalom struktúráját, a kor életérzését kifejezõ mûvészi megnyilatkozások. — Az elvágyódás vagy az elzárkózás mint jellegzetes mûvészi magatartásforma. — A keresztény szentek ábrázolásának változatai a korok tükrében. — A portrémûvészet nagy korszakai. — A tájfestészet fejlõdése a XVII. századtól a XIX. század végéig. — A hétköznapok világa, az ábrázolások jelentésváltozásai a késõ középkori és az újkori mûvészetben. — Az absztrakt kifejezés mint a kor gondolkodásmódjának tükre. — Az Európán kívüli területek mûvészetének hatása. — Expresszív mûvészeti magatartásformák. — A mérnöki építészet jelentõs újításai. — Az emberi test vizsgálatának, ábrázolásának igénye, az aktábrázolások középpontba kerülésének okai. — Címertani alapfogalmak, címerleírás. — A paraszti életmód változásai Magyarországon. Népi játékok, alakoskodások. — A polgári életmód változásai Magyarországon. — A térkép története. — A posta (boríték, levelezõlap, bélyegnyelv) története. — A plakát. — Az európai masé-magyar termékek. — Játékkártyák, játékok. — A vallásos életmód, ennek tárgyi megnyilvánulásai (imakönyvek, szentképek, apácamunkák, kegytárgyak stb.). Írás-, könyv- és könyvkötéstörténet — Mezopotámiai, egyiptomi, krétai, görög és római írások és megfejtésük. Írófelületek az ókorban. Nagy ókori könyvtárak. — A kora középkori és a középkori írásbeliség, a kódex. A kódex jellemzõi a középkorban és a reneszánsz stílus korában (a tartalom, a kódex készítése, belsõ és külsõ jellemzõk). — A könyvnyomtatás: az õsnyomtatványok jellemzõi. Az elsõ nyomdászok. — Könyvnyomtatás a reformáció-ellenreformáció korában. A barokk könyv jellemzõi. — A felvilágosodás nyomdászata. A klasszicizmus és a romantika megjelenése a könyvmûvészetben. — Európai és magyar könyvkultúra és könyvmûvészet a XIX. és XX. században. — A könyv és más nyomtatványok készítésében — elsõsorban díszítésében — használt néhány sokszorosító grafika (fametszet, rézmetszet, litográfia, szitanyomás). — A könyvkötések alkotóelemeinek (fûzés, oromszegõ, táblák, borítás) anyagi és technikai változásai a kezdetektõl napjainkig. — Könyvkötés-díszítési technikák (bõrmetszés, a metszések díszítése). — A román, gótikus, reneszánsz, barokk, klasszicista stílusú, valamint a historizáló és a XX. századi mûvészi könyvkötések jellemzõi. — A könyvkötéseken lévõ fémcsatok és -veretek fõ jellemzõi a különbözõ korokban (formák, szerkezetek, díszítési módok és technikák). — Közgyûjteményi (könyvtári, levéltári, múzeumi) alapismeretek. Konzerválási/restaurálási elmélet — Általános, szervetlen és szerves kémiai alapismeretek. — A restaurálandó és a restaurálásban felhasznált anyagok: pergamen, papír, bõr, ragasztók, tinták, festékek, fa, fémek, viaszok, fényképészeti anyagok (történet, készítés, tulajdonságok, vizsgálat). — A könyvtári és levéltári anyagokat károsító körülmények, fizikai és kémiai hatások, valamint biológiai kártevõk; a károsodások megelõzésének módszerei és lehetõségei. — Kézi és sokszorosított grafikai technikák. — A papír-, pergamen- és könyvrestaurálás elméleti ismeretei (restaurálási etika, fertõtlenítés, tisztítás, író- és festékanyagok rögzítése, semlegesítés, fehérítés, kiegészítés, a kötés restaurálása, a grafika- és a pergamenrestaurálás speciális vonásai). 2004/46. szám Restaurálás és dokumentáció — Egy kéziratos vagy nyomtatott bõr- vagy pergamenkötésû könyv lapjainak és kötésének restaurálása, valamint egy-négy nyomtatott vagy kéziratos lap (papír vagy pergamen) (kézirat, oklevél, levéltári irat, térkép, tervrajz, plakát, grafika, díszlet- vagy jelmezterv, kódextöredék stb.) vagy egy háromdimenziós tárgy restaurálása. — Mind a papíron/pergamenen, mind a kötésen, illetve a tárgyon legalább négy-öt, különbözõ típusú restaurálási feladatot kell megoldani. — A restaurált könyvhöz és lap(ok)hoz, illetve tárgyhoz dokumentáció készítése, amely tartalmazza a restaurált dokumentumok adatait, a restaurálás elõtti állapot részletes leírását és rajzos/fényképes bemutatását, az anyagvizsgálat eredményeit, a restaurálási tervet, valamint az elvégzett restaurálás menetének ismertetését, a felhasznált anyagok és a végrehajtott változtatások feltüntetésével és dokumentálásával.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes